3. ΝΟΜΟΣ 140 της 21/23 Ιαν. 1914 Περί προστασίας του σήματος και του ονόματος του Ερυθρού Σταυρού. Άρθρ.1.-Μόνος ο ελληνικός Ερυθρός Σταυρός (σύλλογος επίκουρος των εν πολέμω τραυματιών) δικαιούται, προς τη υγειονομική υπηρεσία του κράτους, ίνα μεταχειρίζηται το σήμα του ερυθρού σταυρού επί λευκού δαπέδου και τας λέξεις «Ερυθρός Σταυρός» ως όνομα ή προς δήλωσιν της δράσεως αυτού. Άρθρ.2.-Ο μη δικαιούμενος εις χρήσιν του σήματος του ερυθρού σταυρού επί λευκού δαπέδου ή των λέξεων «Ερυθρός Σταυρός», εάν μεταχειρισθή τούτο ή τας λέξεις ταύτας ή σήματα είτε λέξεις αναλόγους, παρεχούσας λαβήν εις σύγχυσιν, επί εμπορευμάτων ή επί των περικαλυμμάτων αυτών, ή όστις πωλήση, εκθέση προς πώλησιν ή θέση εις κυκλοφορίαν εμπορεύματα τοιαύτα, ή όστις μεταχειρισθή άνευ δικαιώματος άλλως πως το σήμα ή τας λέξεις ταύτας, τιμωρείται είτε δια χρηματικής ποινής (μέχρι 500 δραχμών), είτε δια φυλακίσεως μέχρις ενός μηνός, είτε δι’ αμφοτέρων των ποινών τούτων. Αι ποιναί αύται δύνανται ν’ αυξηθώσι μέχρι του διπλασίου, εν περιπτώσει υποτροπής, εάν δεν παρήλθον τρία έτη από της τελευταίας τελεσιδίκου καταδίκης δια παράβασιν του νόμου. Άρθρ.3.-Τα κατά παράβασιν του παρόντος νόμου εμπορεύματα και τα περικαλύμματα κατάσχονται υπό της αρμοδίας ποινικής αρχής. Το πλημμελειοδικείον, και εν περιπτώσει αθωώσεως, οφείλει να διατάξη την καταστροφήν των παρανόμων σημάτων. Μετά την καταστροφήν των σημάτων, τα κατασχεθέντα εμπορεύματα αποδίδονται τω κυρίω αυτών, αφού ούτος καταβάλη προς τον γραμματέα του πρωτοδικείου τα έξοδα της καταστροφής των σημάτων, εκκαθαριζόμενα δια πράξεως του προέδρου του πρωτοδικείου, τα δικαστικά έξοδα και την χρηματικήν ποινήν. Εάν εντός εξ μηνών από της τελεσιδικίας της αποφάσεως της διατασσούσης την καταστροφήν ο κύριος δεν καταβάλη ταύτα προς τον γραμματέα, ούτος, αδεία του προέδρου, προβαίνει εις την δια δημοπρασίας ενώπιον συμβολαιογράφου, ον ο πρόεδρος ορίζει, εκποίησιν αυτών, του Δημοσίου κατασσομένου προνομιακώς δια τας ανωτέρω απαιτήσεις αυτού. Άρθρ.4.-Ο γραμματεύς των πρωτοδικών και ο διευθυντής του σχολείου των βιομηχάνων τεχνών υποχρεούνται ν’ αρνηθώσι την κατάθεσιν και αναγραφήν σήματος αντιβαίνοντος προς τον παρόντα νόμον. Εάν κατά πλάνην εγένετο τοιαύτη κατάθεσις και αναγραφή, ο πρόεδρος των πρωτοδικών δύναται να διατάξη δια πράξεως αυτού την διαγραφήν. Η διαγραφή γίνεται παρασημειουμένης της πράξεως του προέδρου. Άρθρ.5.-Στρατιωτικός εν πολέμω μεταχειρισθείς παρανόμως το σήμα του ερυθρού σταυρού επί λευκού δαπέδου και τας λέξεις «Ερυθρός Σταυρός», τιμωρείται δια φυλακίσεως μέχρις εξ μηνών. Άρθρ.6.-Ο μη στρατιωτικός ο εν πολέμω μεταχειρισθείς άνευ δικαιώματος το σήμα ή το περιβραχιόνιον του ερυθρού σταυρού τιμωρείται δια φυλακίσεως μέχρις εξ μηνών. Άρθρ.7.-Τα δια φυλακίσεως τιμωρούμενα αδικήματα των άρθρων 5 και 6 εκδικάζονται υπό των στρατιωτικών δικαστηρίων. Σελ. 163 Εμπορικά και Βιομηχανικά σήματα 11.Δ.β.1-3 Άρθρ.8.-Ο νόμος ούτος άρχεται ισχύων από της δημοσιεύσεως αυτού. Τα προ της ισχύος του νόμου τούτου υφιστάμενα σήματα επιχειρήσεων είτε εταιρικών είτε ατομικών, τα αντικείμενα τω παρόντι νόμω, πρέπει να τροποποιηθώσι μέχρι της 30 Ιουν. 1914. Άλλως υπόκεινται οι κύριοι αυτών εις τας ποινάς του παρόντος νόμου. Δια τους ποιουμένους μέχρι τούδε χρήσιν του σήματος αδεία του Ελλην. Ερυθρού Σταυρού η προθεσμία αύτη παρατείνεται μέχρι 30 Ιουν. 1917. Τα προ της εποχής ταύτης κατατεθέντα και αναγραφέντα σήματα, τα αντικείμενα τω παρόντι νόμω, πρέπει να αντικατασταθώσι μέχρι της 30 Ιουν. 1914 ή 30 Ιουν. 1917. Άλλως διατάσσεται η διαγραφή αυτών κατά το άρθρο 4 και εφαρμόζονται αι ποιναί του παρόντος νόμου. 